เป็นประจำตั้งแต่วันที่ 15/11/19 จนถึงวันนี้ก็ 8 วันแล้วค่ะยังไม่หายเลย จะเกี่ยวกับการกินยาคุมมั้ยคะ กินยาคุมแบบ 21 เม็ด เริ่มกินวันแรกที่ประจำเดือนมาค่ะ มีผลทำให้ประจำเดือนมาเยอะหรือเปล่าคะ
สวัสดีค่ะ การมีประจำเดือนมามากผิดปกติเกิน 7 วัน อาจมีสาเหตุมาจาก-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดแนะนำให้ไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุ ตอนนี้หากเลือดออกมากจริงๆ อาจจะหยุดยาคุมกำเนิดไปก่อน ยาคุมกำเนิดไม่ได้มีฤทธิ์ทำให้เลือดออกมากผิดปกติทางช่องคลอด คืออาจมีออกกระปริดกระปรอยได้แต่ไม่เยอะค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์